Opis tovaru Zatriedenie (číselný znak KN) Odôvodnenie

(1) (2) (3)

1. Ručný sklápací prístroj na batériu, s celkovými rozmermi približne 8,7 cm (dĺžka) × 5,4 cm (šírka) × 1,8 cm (hrúbka) pod jedným krytom, ktorý obsahuje: — alfanumerickú klávesnicu druhu používaného v mobilných telefónoch, — jednofarebný displej typu LCD (displej z tekutých kryštálov) s uhlopriečkou obrazovky približne 5 cm (2 palce), — druhý obdĺžnikový farebný displej typu LCD s uhlopriečkou obrazovky 2 cm (0,8 palca), — 2 megapixelovú digitálnu kameru s digitálnym zoomom, — slot na kartu s polovodičovou stálou pamäťou s maximálnou kapacitou 4 GB a — port USB („Universal Serial Bus“) na nabíjanie batérie, na výmenu dát a na pripojenie externých slúchadiel. Prístroj zahŕňa: — mikroprocesor, — mikrofón a reproduktor, — zabudovanú pamäť s kapacitou 128 MB a — televízny prijímač typu DVB-T. Prístroj má zabudovaný operačný systém na mobilné telefonovanie prostredníctvom celulárnej siete, ktorý sa aktivuje, keď sa doň vloží SIM karta. Prístroj má tieto funkcie: — mobilná telefonická komunikácia prostredníctvom celulárnej siete, — bezdrôtový prenos a prijímanie obrázkov alebo iných údajov [ako SMS („Short Message Service“), MMS („Multimedia Messaging Service“), e-mailov, atď.], — zaznamenávanie a reprodukovanie zvuku, ako aj obrázkov a video záznamov, a — prijímanie televízneho signálu (DVB-T). Prístroj funguje takisto s využitím iných bezdrôtových komunikačných protokolov, napríklad „Bluetooth“. 8517 12 00 Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 3 k triede XVI a znením číselných znakov KN 8517 a 8517 12 00. Prístroj je kombinovaný stroj a pozostáva z rozličných prvkov. Vzhľadom na to, že prístroj je skonštruovaný tak, aby sa doň vložila SIM karta („Subscriber Identity Module“), a na to, že keď sa vložená SIM karta aktivuje, funkcia mobilné telefonovanie má prednosť pred všetkými ostatnými funkciami prístroja (konkrétne prichádzajúce volania prerušia všetky ostané používané funkcie), sa za hlavnú funkciu prístroja v zmysle poznámky 3 k triede XVI považuje mobilná telefonická komunikácia prostredníctvom celulárnej siete, ako sa ustanovuje v položke 8517 (podpoložka 8517 12 00). Prístroj preto treba zatriediť do podpoložky 8517 12 00 ako telefón pre celulárnu sieť podľa prvku, ktorý vykonáva hlavnú funkciu prístroja.

2. Ručný sklápací prístroj na batériu, s celkovými rozmermi približne 10,9 cm (dĺžka) × 5,9 cm (šírka) × 1,9 cm (hrúbka) pod jedným krytom, ktorý obsahuje: — farebný displej typu LCD (zariadenie z tekutých kryštálov) s uhlopriečkou obrazovky približne 7 cm (2,8 palcov), ktorý zahŕňa alfanumerickú klávesnicu typu dotykový displej, — 1,92 megapixelovú digitálnu kameru s optickým zoomom, — slot na kartu s polovodičovou stálou pamäťou s maximálnou kapacitou 4 GB a — port USB („Universal Serial Bus“) a — port na nabíjanie batérie. Prístroj zahŕňa: — mikroprocesor, — mikrofón a reproduktor, — zabudovanú pamäť RAM s kapacitou 64 MB, — zabudovanú pamäť EEPROM s kapacitou 256 MB, — anténu na príjem rádionavigačných signálov vysielaných satelitmi a — modul GPS („Global Positioning System“). Prístroj má zabudovaný operačný systém na mobilné telefonovanie prostredníctvom celulárnej siete, ktorý sa aktivuje vložením SIM karty do prístroja. Prístroj má tieto funkcie: — mobilná telefonická komunikácia prostredníctvom celulárnej siete, — bezdrôtový prenos a prijímanie obrázkov alebo iných údajov [ako SMS („Short Message Service“), MMS („Multimedia Messaging Service“), e-mailov, atď.], — digitálny osobný asistent PDA, — zaznamenávanie a reprodukovanie zvuku, ako aj obrázkov a video záznamov a — systém satelitnej rádionavigácie v podobe systému GPS („Global Positioning System“). Prístroj funguje takisto s využitím iných bezdrôtových komunikačných protokolov, napríklad „Bluetooth“ a bezdrôtového pripojenia LAN („Local Area Network“) (802.11b + g). 8517 12 00 Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 3 k triede XVI a znením číselných znakov KN 8517 a 8517 12 00. Prístroj je kombinovaný stroj a pozostáva z rozličných prvkov. Vzhľadom na to, že prístroj je skonštruovaný tak, aby sa doň vložila SIM karta („Subscriber Identity Module“), a na to, že keď sa vložená SIM karta aktivuje, funkcia mobilné telefonovanie má prednosť pred všetkými ostatnými funkciami prístroja (konkrétne prichádzajúce volania prerušia všetky ostané používané funkcie), sa za hlavnú funkciu prístroja v zmysle poznámky 3 k triede XVI považuje mobilná telefonická komunikácia prostredníctvom celulárnej siete, ako sa ustanovuje v položke 8517 (podpoložka 8517 12 00). Prístroj preto treba zatriediť do podpoložky 8517 12 00 ako telefón pre celulárnu sieť podľa prvku, ktorý vykonáva hlavnú funkciu prístroja.